**โครงการฝึกอบรมอาชีพให้แก่ประชาชน**

**เทศบาลตำบลห้วยหิน อำเภอหนองหงส์ จังหวัดบุรีรัมย์**

**หลักสูตร “การทำสบู่ แชมพูสระผมสมุนไพร น้ำยาล้างจานและการทำการตลาดออนไลน์”**

**…………………………………………………………………………………………………………………………………………..**

**๑. หลักการและเหตุผล**

เทศบาลตำบลห้วยหินมีแนวคิด ในการส่งเสริมและพัฒนาเศรษฐกิจระดับชุมชน เพื่อก่อให้เกิดรายได้ แก้ปัญหาการว่างงานของประชาชนที่ได้รับผลกระทบจากภาวะเศรษฐกิจ ส่งเสริมกระบวนการพัฒนาท้องถิ่นเพื่อสร้างชุมชนให้เข้มแข็งประชาชนพึ่งพาตนเองได้ ส่งเสริมให้ประชาชนได้เกิดการรวมกลุ่มอาชีพที่หลากหลาย มีการพึ่งพาอาศัยกันและกัน เกิดความสามัคคีขึ้นในหมู่คณะ และชุมชนรายยังสามารถนำสินค้ามาจำหน่ายหรือแลกเปลี่ยนกันจะเป็นทุนหมุนเวียนในชุมชน ดึงให้ประชาชนในบริเวณใกล้เคียงมาใช้บริการเช่นเดียวกับการอุดหนุนร้านค้าในชุมชน สอดคล้องกับนโยบายของรัฐบาลในการส่งเสริมให้กินของไทย ใช้ของไทย ซึ่งการดำเนินงานดังกล่าวจะเกิดประโยชน์แก่ประชาชนอย่างทั่วถึง และเท่าเทียมกันอันจะส่งผลให้การแก้ไขปัญหาในระดับเศรษฐกิจรากหญ้า ตามแนวปรัชญาเศรษฐกิจพอเพียง เทศบาลตำบลห้วยหินจึงมีนโยบายส่งเสริมให้มีการนำพืชสมุนไพรและภูมิปัญญาท้องถิ่นมาพัฒนาให้มีศักยภาพมากขึ้น รวมถึงความตื่นตัวของคนไทยในการนำสารสกัดจากพืชสมุนไพรมาใช้ประโยชน์อย่างแพร่หลาย และหลากหลายรูปแบบเพื่อนำสารสกัดมาใช้เป็นส่วนผสมในการผลิต เช่น ผลิตภัณฑ์ที่เกี่ยวกับเส้นผม (แชมพู ) ผลิตภัณฑ์เกี่ยวกับผิวพรรณ (สบู่) ด้วยความสำคัญของการแปรรูปสมุนไพรดังกล่าว จึงได้จัดทำโครงการนี้ขึ้นมาเพื่อให้ผู้เข้าร่วมกิจกรรมได้รู้จักการผลิตและเข้าใจกระบวนการจำหน่ายในรูปแบบตลาดออนไลน์

ดังนั้นเทศบาลตำบลห้วยหิน ในฐานะองค์กรปกครองส่วนท้องถิ่นมีหน้าที่ที่จะดูแลประชาชน จึงได้คิดจัดทำโครงการฝึกอบรมอาชีพให้แก่ประชาชนหลักสูตร “การทำสบู่ แชมพูสระผมสมุนไพร น้ำยาล้างจานและการทำการตลาดออนไลน์” เพื่อเป็นประโยชน์ต่อผู้เข้าร่วมโครงการทุกท่านจะได้รับความรู้ นำทักษะและประสบการณ์ไปใช้ในการประกอบอาชีพตนเอง เพื่อสร้างรายได้ให้กับชุมชน และคนในครอบครัวต่อไป

**๒. วัตถุประสงค์**

๒.๑ เพื่อส่งเสริมการประกอบอาชีพและสร้างรายได้แก่ราษฎรในพื้นที่ตำบลห้วยหิน

๒.๒ เพื่อส่งเสริมทักษะและประสบการณ์ในการประกอบอาชีพแก่ประชาชนในพื้นที่

๒.๓ เพื่อช่วยให้ประชาชนได้มีอาชีพเสริมรายได้ให้กับครอบครัวและชุมชน

๒.๔ เพื่อให้ชุมชนมีผลิตภัณฑ์ที่เป็นเอกลักษณ์ของชุมชนพร้อมเผยแพร่ในโอกาสต่อไป

**๓. เป้าหมาย**

ประชาชนในพื้นตำบลห้วยหินที่สนใจสมัครเข้ารับการฝึกอาชีพ ๑๙๐ คน

**4. วิธีดำเนินการ**

4.1 จัดทำโครงการเพื่อเสนอนายกเทศมนตรีเพื่อขออนุมัติโครงการ ฯ

4.2 ประชาสัมพันธ์รับสมัครประชาชนเข้าร่วมโครงการ ฯ ให้กลุ่มเป้าหมายได้ทราบอย่างทั่วถึง

4.3 ประสานงานขอเชิญวิทยากรเพื่อให้ความรู้แก่ผู้เข้าร่วมโครงการ

* 1. ดำเนินการตามแผนการดำเนินการ และกำหนดการโครงการ
  2. ติดตามและประเมินผลโครงการ ฯ

-2-

**๕. ระยะเวลาดำเนินการ**

วันพุธที่ ๒๖ เดือนกุมภาพันธ์ พ.ศ. 25๖๓

**๖. สถานที่ดำเนินการ**

หอประชุมเอนกประสงค์เทศบาลตำบลห้วยหิน อำเภอหนองหงส์ จังหวัดบุรีรัมย์

**๗. งบประมาณ**

- เบิกจ่ายจากงบประมาณ สำนักงานปลัด แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน โครงการฝึกอบรมอาชีพให้แก่ประชาชน ตั้งไว้ ๕0,000 บาท เพื่อจ่ายเป็นค่าป้ายโครงการ ค่าอาหารว่างและเครื่องดื่ม ค่าอาหารสำหรับผู้เข้าอบรม เจ้าหน้าที่ ค่าตอบแทนวิทยากร ค่าวัสดุอุปกรณ์ต่างๆ ที่ใช้ในการสาธิต และค่าใช้จ่ายอื่นๆที่จำเป็นที่ใช้ในการจัดทำโครงการดังกล่าว (แผนพัฒนา ๕ ปี (25๖๑-256๕) หน้า๑๗๗ ข้อ ๑ รายละเอียดค่าใช้จ่ายดังนี้

|  |  |  |  |  |  |
| --- | --- | --- | --- | --- | --- |
| **ลำดับที่** | **รายการ** | **จำนวน** | **หน่วยละ** | **เป็นเงิน** | **หมายเหตุ** |
| 1. | ป้ายโครงการขนาด 1.๕X๔ เมตร | 1 ป้าย | ๑๕๐ บาท | ๙00 บาท | - |
| 2. | ค่าอาหารกลางวันผู้ร่วมโครงการจำนวน๑๙๐ คน | 1 มื้อ | 50 บาท | ๙,๕๐๐ บาท | - |
| 3. | ค่าอาหารว่างและเครื่องดื่ม จำนวน ๑๙๐ คน | ๒ มื้อ | 25 บาท | ๙,500 บาท | - |
| 4. | ค่าตอบแทนวิทยากร จำนวน ๒ คน | 5 ช.ม. | 600 บาท | 3,000 บาท | - |
| 5. | - ค่าวัสดุ/อุปกรณ์ในการสาธิตทำน้ำยาล้างจาน  - ค่าวัสดุ/อุปกรณ์ในการสาธิตทำสบู่สมุนไพร  - ค่าวัสดุ/อุปกรณ์ในการสาธิตทำแชมพูสระผมสมุนไพร  -ค่าวัสดุอุปกรณ์ที่ใช่ในการฝึกอบรม เช่น กระเป๋า สมุด ปากกา กระดาษสำหรับทำคู่มือการฝึกอบรมอาชีพฯลฯ | ๑๙๐ ชุด  ๑๙๐ ชุด  ๑๙๐ ชุด  190 คน | -  -  -  - | ๗,๐๐๐ บาท  ๗,๐๐๐ บาท  ๗,๐๐๐ บาท  6,100 บาท | สามารถถัวเฉลี่ยจ่ายกันได้ในรายการวัสดุสาธิต |
| **รวม** | | **๕0,000 บาท** | | | |

**หมายเหตุ**  ค่าใช้จ่ายต่างๆ สามารถถั่วเฉลี่ยได้

- 3 -

**๘. ผลที่คาดว่าจะได้รับ**

๘.๑ ประชาชนได้รับการส่งเสริมการประกอบอาชีพและสร้างรายได้แก่ราษฎรในพื้นที่ตำบลห้วยหิน

๘.๒ ประชาชนมีทักษะและประสบการณ์ในการประกอบอาชีพแก่ประชาชนในพื้นที่

๘.๓ ประชาชนได้มีอาชีพเสริมจากรายได้ประจำให้กับครอบครัวและชุมชน

๘.๔ ประชาชนมีผลิตภัณฑ์ที่เป็นเอกลักษณ์ของพื้นที่ชุมชนพร้อมเผยแพร่ในโอกาสต่อไป

๘.๕ ประชาชนสามารถเรียนรู้การค้าขายและระบบตลาดออนไลน์

**๙. หน่วยงานผู้รับผิดชอบโครงการ**

งานสวัสดิการสังคมและพัฒนาชุมชน สำนักปลัดเทศบาลตำบลห้วยหิน

**๑๐. ผู้เขียนโครงการ/ผู้เสนอโครงการ**

(ลงชื่อ)........................................................ผู้เขียนโครงการ

(นายปริญญา เดชสูงเนิน)

นักพัฒนาชุมชน

(ลงชื่อ)........................................................ผู้เสนอโครงการ

(นางสาวพนิดา ใจงูเหลือม)

หัวหน้าฝ่ายอำนวยการ

**๑๑. เห็นผู้เห็นชอบโครงการ**..........................................................................................................................................................................

(ลงชื่อ)........................................................ผู้เห็นชอบโครงการ

( นายประกาศิต วิวาโค)

ปลัดเทศบาลตำบลห้วยหิน

**ความคิดเห็นผู้อนุมัติโครงการ**..............................................................................................................................................................................

(ลงชื่อ)........................................................ผู้อนุมัติโครงการ

( นายไพบูลย์ ธิติพิศุทธิ์กุล)

นายกเทศมนตรีตำบลห้วยหิน



**กำหนดการ**

**โครงการฝึกอบรมอาชีพให้แก่ประชาชน**

**เทศบาลตำบลห้วยหิน อำเภอหนองหงส์ จังหวัดบุรีรัมย์**

**หลักสูตร “การทำสบู่ แชมพูสระผมสมุนไพร น้ำยาล้างจานและการทำการตลาดออนไลน์”**

✡✡✡✡✡✡✡✡✡✡

**วันที่ 26 กุมภาพันธ์ 2563**

เวลา 08.00 – 09.00 น. - ลงทะเบียนเข้าร่วมอบรม

เวลา 09.00 – 09.๓๐ น. - พิธีเปิด นายประกาศิต วิวาโค ปลัดเทศบาลกล่าวรายงาน

วัตถุประสงค์ของโครงการโดยนายไพบูลย์ ธิติพิศุทธิ์กุล นายกเทศมนตรีเป็นประธานในพิธีบรรยายพิเศษนโยบายของเทศบาลตำบลห้วยหิน

เวลา 09.๓๐ – ๑๐.30 น. - วิทยากรจาก บริษัท บ้านเธอแอง กรุ๊ปส์ จำกัด

สาธิตและฝึกปฏิบัติการทำสบู่ แชมพูและน้ำยาล้างจานสมุนไพร

เวลา ๑๐.๓๐ – 1๐.๔0 น. - พักรับประทานอาหารว่าง

เวลา ๑๐.๔๐ – ๑๒.๐๐ น. - วิทยากรจาก บริษัท บ้านเธอแอง กรุ๊ปส์ จำกัด

สาธิตและฝึกปฏิบัติการทำสบู่ แชมพูและน้ำยาล้างจานสมุนไพร

เวลา 12.00 – 13.00 น. - พักรับประทานอาหารกลางวัน

เวลา 13.00 – 1๕.๐0 น. - วิทยากรจาก บริษัท บ้านเธอแอง กรุ๊ปส์ จำกัด

สาธิตและฝึกปฏิบัติการทำสบู่ แชมพูและน้ำยาล้างจานสมุนไพร

เวลา ๑๕.๐๐ – ๑๕.๑๐ น. - พักรับประทานอาหารว่าง

เวลา ๑๕.๑๐ – ๑๖.๓๐ น. - วิทยากรจาก กศน.อำเภอหนองหงส์บรรยายการทำตลาดออนไลน์

เวลา 16.30 น. เป็นต้นไป - นายกเทศมนตรีตำบลห้วยหินกล่าวปิดการอบรม

**หมายเหตุ** เวลาสามารถปรับเปลี่ยนเวลาได้ตามความเหมาะสม